На основу члана 43. Закона о смањењу ризика од катастрофа и управљању ванредним ситуацијама („Службени гласник Републике Србије“, број 87/18), а у вези са Наредбом о проглашењу епидемије заразне болести COVID-19 („Службени гласник РС“, број 37/20), Уредбом о мерама за спречавање и сузбијање заразне болести COVID 19 („Службени гласник РС“, бр. 151/20, 152/20, 153/20, 156/20, 158/20, 1/21, 17/21, 19/21, 22/21, 29/21, 34/21, 48/21 и 54/21) и Наредбом о радном времену и просторним ограничењима за време неповољне епидемиолошке ситуације током трајања заразне болести COVID-19 („Службени гласник РС“, бр. 33/21, 36/21, 38/21, 45/21 и 54/21) Градски штаб за ванредне ситуације Града Новог Сада, на 1. ванредној седници од 11. јуна 2021. године, доноси

**Н А Р Е Д Б У**

1. Наређује се Јавном предузећу „Спортски и пословни центар Војводина“ Нови Сад да организује рад отворених базена Јавног предузећа “Спортски и пословни центар Војводина” Нови Сад и Спортског центра „Сајмиште“ и кориснику, односно Градској управи за имовину и имовинско-правне послове да организује рад затвореног базена Спортске хале „Слана бара“ и то почев од 12. јуна 2021. године, уз поштовање мера и смена и термина, утврђених овом наредбом.

II. Приликом коришћења затвореног и отворених базена из тачке I. ове наредбе обавезно је поштовање следећих мера:

- у смени истовремено може бити присутно максимално 500 лица на отвореном базену Јавног предузећа „Спортски и пословни центар Војводина” Нови Сад, максимално 1.000 лица на отвореном базену Спортског центра „Сајмиште“ и максимално 100 лица на затвореном базену Спортске хале „Слана бара“,

-обавезно држање физичке дистанце од најмање 2m,

-пре уласка у комплекс базена обавезна провера телесне температуре,

-обавезно коришћење дезобаријера пре уласка у комплекс базена,

-обавезно држање физичке дистанце и у води, и

-забрањено је задржавање у холу испред базена.

Распоред термина за коришћење базена Спортске хале „Слана бара“

|  |  |  |  |  |  |
| --- | --- | --- | --- | --- | --- |
|  | **Пливачки клуб „Војводина“** | **Пливачки клуб „Нови Сад“** | **Грађанске смене** | **Школа ватерпола и пливања** | **Ватерполо клуб „Војводина“** |
| Понедељак  Уторак  Среда  Четвртак  Петак | 7.00-9.30 4 стазe | 7.00-9.30 3 стазe | 14.00-16.00 особе са инвалидитетом  16.30-18.00  10 стаза | 7.00-9.30 14.00-18.00 2 стазе | 10.00-13.30 18.30-21.30  12 стаза |
| Субота | 7.00-9.30 5 стаза | 7.00-9.30 4 стазе | 14.00-16.00 особе са инвалидитетом  16.30-18.00  10 стаза | 7.00-9.30 3 стазе | 10.00-13.30  12 стаза |
| Недеља |  |  | 13.00-15.00  особе са инвалидитетом  15.30-18.00  12 стаза |  |  |

Распоред термина за коришћење базена Јавног предузећа „Спортски и пословни центар Војводина” Нови Сад

|  |  |  |  |  |
| --- | --- | --- | --- | --- |
|  | **Смена за пословне људе** | **Грађанска смена** | **Тренинзи спортских организација и обука непливача** | **Ноћно купање** |
| Понедељак  Уторак  Среда  Четвртак  Петак | 6.30-7.30 | 9.30-14.00  14.30-18.30 | 8.00-9.00  19.00-20.00 | 20.30-23.00 |
| Субота  Недеља |  | 9.00-14.00  14.30-19.00 | 7.30-8.30 | 20.00-23.00 |

Распоред термина за коришћење базена Спортског центра „Сајмиште“

|  |  |  |  |
| --- | --- | --- | --- |
|  | **Смена за пословне људе** | **Грађанска смена** | **Тренинзи спортских организација** |
| Понедељак  Уторак  Среда  Четвртак  Петак | 6.30-7.30 | 10.00-14.00  14.30-18.30 | 8.00-9.30  19.00-23.00 |
| Субота  Недеља |  | 9.00-14.00  14.30-19.00 | 7.30-8.30 |

1. Наређују се кориснику, односно Градској управи за имовину и имовинско-правне послове да у оквиру распореда термина за коришћење базена Спортске хале „Слана бара“ омогући Факултету спорта и физичког васпитања, Универзитет у Новом Саду одржавање испита, као и коришћења базена за особе са инвалидитетом.
2. Наређује се Јавном предузећу „Спортски и пословни центар Војводина“ Нови Сад да у складу са тачком II. ове наредбе прилагоди ценовник коришћења отворених базена, уз претходну сагласност Градског већа Града Новог Сада.
3. Наређује се Јавном предузећу „Спортски и пословни центар Војводина“ Нови Сад и кориснику, односно Градској управи за имовину и имовинско-правне послове да одреди лице одговорно за примену мера и термина из тачке II. ове наредбе у свакој смени за време рада базена.

1. Наређује се обавезна дезинфекција простора након истека термина за коришћење базена, како би се омогућило безбедно коришћење истог простора у наредном термину.
2. Обавезују се сви корисници базена да поштују мере и термине из тачке II. ове наредбе.
3. Наређује се Градској управи за инспекцијске послове да организује рад тако да сви делови инспекцијских служби врше надзор над применом мера из ове наредбе.
4. Наређује се Градској управи за спорт и омладину да путем спортске инспекције врши надзор над применом мера из ове наредбе.

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА КОМАНДАНТ**

**ГРАД НОВИ САД ГРАДСКОГ штаба**

**ГРАДСКИ ШТАБ ЗА ВАНРЕДНЕ СИТУАЦИЈЕ**

**ГРАДА НОВОГ САДА Милош Вучевић**

**Број: III-352-5/2021-42**

**Дана: 11. јуна 2021. године**

**НОВИ САД**